Pakkasmittari

Pakkasmittari (Erannis defoliaria; aiemmin Hibernia defoliariaPakkasmittari, Tietosanakirja osa 7, palsta 78, Tietosanakirja Osakeyhtiö 1915) on mittareihin (Geometridae) kuuluva yöperhonen. Laji on eteläisessä Suomessa yleinen ja lukeutuu lentoaikansa puolesta syksyn viimeisiin perhosiin.

 Koko ja ulkonäkö 
Hyvin jyrkästi sukupuolidimorfinen perhoslaji, jonka koiraat ja naaraat eivät muistuta toisiaan lainkaan, ja jolla esiintyy lisäksi lajin sisäistä muuntelua. Koiraat ovat verraten kookkaita, yleisväritykseltään kellanruskeita perhosia. Sekä etu- että takasiivissä esiintyy kauttaaltaan pieniä tummanruskeita täpliä. Etusiiven taustaväri on vaaleankellertävä ja kaksi selvää tummaa, kulmikasta juovaa rajaa siiven keskelle leveän, vaaleankellertävän sarakkeen. Sekä sisemmän tumman juovan sisä- että ulomman tumman juovan ulkopuolella on selvä kaistale ruskeaa väriä. Siiven keskiosan vaalealla alueella on selvästi erottuva musta täplä. Osalla koiraista siivet ovat kuitenkin tasaisen oranssinruskeat, eikä keski- ja reunasarkojen välillä ole suurta sävyeroa. Etenkin ulompi poikkijuova ja keskitäplä kuitenkin erottuvat yleensä hyvin. Siipiväli on 35–41 mm. Takasiivet ovat etusiipiä vaaleammat ja niissä on tumma keskitäplä.Suomen perhostutkijain seura http://www2.nrm.se/en/svenska_fjarilar/e/erannis_defoliaria.htmlhttp://www.ukmoths.org.uk/show.php?id=5363 s. 180–181

Naarasyksilöt ovat alle senttimetrin pituisia, täysin siivettömiä, pitkäjalkaisia hyönteisiä. Naaraan ruumis on yleisväritykseltään vaalea, mutta siinä on runsaasti tummia täpliä, jotka saattavat yhtyä ja muodostaa selkäpuolelle tummia raitoja. Pakkasmittarinaaraita voi löytää toukan ravintokasvien rungoilta.

Melko samannäköisiä lajeja ovat ruskamittari (Agriopis aurantiaria) sekä keväällä lentävä huhtimittari (Agriopis marginaria).

 Levinneisyys ja lentoaika 
pienoiskuva|vasen|150px|Pakkasmittarin naaras on siivetön, eikä juuri muistuta perhosta.
Eurooppalainen laji, jonka levinneisyys idässä ulottuu Kaukasukselle. Suomessa pakkasmittaria tavataan eteläiselle Pohjanmaalle saakka ja se on esiintymisalueellaan yleinen. Aikuiset perhoset lentävät syyskuun lopulta marraskuulle.Perhoswiki

 Elinympäristö ja elintavat 
Viihtyy lehtimetsissä ja soilla, mutta myös muuntyyppisissä ympäristöissä, kuten puistoissa ja puutarhoissa. Se on usein melko runsaslukuinen. Pakkasmittari on aivan syksyn viimeisiä perhosia ja koirasperhoset lentävät mielellään ikkunoihin ja muiden valonlähteiden luokse. Lajin tiedetään lentävän jopa pikkupakkasella ja lumisateessa. Talvehtii munana.http://www.habitas.org.uk/moths/species.asp?item=6026

Joinakin vuosina toukat saattavat syödä lehtipuita kokonaan lehdettömiksi.

 Ravintokasvi 
Toukka on polyfagi, jonka ravintokasveja ovat mm. koivut, tammi, omenat ja ruusut.http://www.funet.fi/pub/sci/bio/life/insecta/lepidoptera/ditrysia/geometroidea/geometridae/ennominae/erannis/index.html

 Lähteet 

 Aiheesta muualla 
 Garden Safari: Mottled Umber Moth  
 Pakkasmittari
 Bestimmungshilfe des Lepiforums 
 Moths and Butterflies of Europe and North Africa 
 Vlindernet 

Luokka:Lovimittarit